**NACRT PRIJEDLOG**

Na temelju članka 5.stavka 1. točke 6 i stavka 11. Zakona o sigurnosti prometa na cestama ( NN br. 67/08, 48/10, 80/13, 158/13, 96/14, 64/15, 108/17, 70/19, 42/20, 85/22, 114/22, 133/23), članka 21. Odluke o uređenju prometa na području Općine Baška Voda (GL br. 10/15, 8/21), članka 28. Statuta Općine Baška Voda (GL br. 07/21), Općinsko vijeće Općine Baška Voda na \_\_\_\_\_ sjednici održanoj dana \_\_\_\_\_\_\_\_\_\_\_\_\_\_\_ 2024 godine donijelo je

**Odluka o IV. izmjeni i dopuni Odluke o organizaciji i načinu naplate parkiranja**

Članak 1.

U Članku 13. odluke o organizaciji i načinu naplate parkiranja (GL 02/17, 16/22, 22/22, 11/24) briše se:

„Za sve fizičke osobe koje imaju ishođeno pravomoćno ili izvršno rješenje o odobravanju za pružanje ugostiteljskih usluga smještaja u domaćinstvu može se odobriti najviše 5 rezerviranih parkirališnih mjesta.

Za sve fizičke i pravne osobe koji posjeduju hotel i imaju registriranu djelatnost hotela može se odobriti najviše 10 rezerviranih parkirališnih mjesta

Za svaku fizičku i pravnu osobu za automobil za osobne svrhe može se odobriti najviše jedno rezervirano parkirališno mjesto.

Rezervirano parkirališno mjesto mora biti označeno odgovarajućom prometnom signalizacijom. Za horizontalnu signalizaciju rezerviranog parkirališnog mjesta koristi se žuta boja“.

i zamjenjuje se novim koji glasi:

„Za svaku fizičku i pravnu osobu za automobil za osobne svrhe može se odobriti najviše jedno rezervirano parkirališno mjesto

Za sve fizičke osobe koje imaju ishođeno pravomoćno ili izvršno rješenje o odobravanju za pružanje ugostiteljskih usluga smještaja u domaćinstvu do 7 smještajnih jedinice može se odobriti najviše dva rezervirana parkirališnih mjesta.

Za sve fizičke osobe koje imaju ishođeno pravomoćno ili izvršno rješenje o odobravanju za pružanje ugostiteljskih usluga smještaja u domaćinstvu 8 i više smještajnih jedinica može se odobriti najviše četiri rezervirana parkirališna mjesta

Za sve pravne osobe koje imaju ishođeno pravomoćno ili izvršno rješenje o odobravanju za pružanje ugostiteljske djelatnosti u ugostiteljskim objektima za smještaj do 7 smještajnih jedinice može se odobriti najviše dva rezervirana parkirališnih mjesta.

Za sve pravne osobe koje imaju ishođeno pravomoćno ili izvršno rješenje o odobravanju za pružanje ugostiteljske djelatnosti u ugostiteljskim objektima za smještaj 8 i više smještajnih jedinica može se odobriti najviše četiri rezervirana parkirališna mjesta.

Za sve fizičke i pravne osobe koji posjeduju hotel i imaju registriranu djelatnost hotela može se odobriti najviše 8 rezerviranih parkirališnih mjesta.

Rezervirano parkirališno mjesto mora biti označeno odgovarajućom prometnom signalizacijom. Za horizontalnu signalizaciju rezerviranog parkirališnog mjesta koristi se žuta boja“.

Članak 2.

Ova odluka stupa na snagu osmog dana od dana objave u Glasniku, službenom glasilu Općine Baška Voda.

Predsjednik Općinskog vijeća

Ante Lončar

KLASA:

URBROJ:

Baška Voda\_\_\_\_\_\_\_\_\_\_\_

**Obrazloženje odluke**

Predlaže se odluka o IV. izmjeni i dopuni Odluke o organizaciji i načinu naplate parkiranja, a sve zbog ogromnog broja upita za rezervirana parkirališna mjesta.

Predlaže se smanjenje broja parkirališnih mjesta po stambenim jedinicama u Općini Baška Voda da se parkirališna mjesta mogu ravnomjerno i pravednije rasporediti na području cijele Općine Baška Voda. Prijedlog se bazira na davanju prednosti iznajmljivačima soba i apartmana s tim da bude ravnomjerna pristupačnost svim stanovnicima i pravnim i fizičkim osobama na području Općine Baška Voda.

Slijedom navedenog predlaže se općinskom vijeću usvajanje predložene odluke.

Općinski načelnik

Josko Roščić